open-index/open-wikipedia-markdown huggingface dataset:
மிருதுளா ஜெய்சுவால்

**மிருதுளா ஜெய்சுவால்** (*Mridula Jaiswal*) ஓர் இந்திய அரசியல்வாதியும் உத்தரப் பிரதேசத்தின் வாரணாசியின் மேனாள் மாநகரத் தந்தையும் ஆவார்.

## அரசியல் வாழ்க்கை
ஜெய்சுவால் ஒரு பாரதிய ஜனதா கட்சி அரசியல்வாதி. இவர் 2017 ஆம் ஆண்டில்,  உத்தரப் பிரதேசத்தின் வாரணாசியின் மாநகரத் தந்தை ஆனார். மாநகராட்சி தேர்தலில் இந்தியத் தேசிய காங்கிரசு வேட்பாளர் சாலினி யாதவை 78,843 வாக்குகள் வித்தியாசத்தில் தோற்கடித்தார்.

### வாழிடம்
ஜெய்சுவால் வாரணாசியில் உள்ள சிக்ராவில் "காந்தி ஆலை சாலை"க்கு அருகில் வசிக்கிறார்.

## மேற்கோள்கள்

பகுப்பு:வாழும் மக்கள்
பகுப்பு:உத்தரப் பிரதேச அரசியல்வாதிகள்
சர்பராசு கான் (துடுப்பாட்ட வீரர்)

**சர்பராஸ் கான்** (*Sarfaraz Khan*, பிறப்பு: 22 அக்டோபர் 1997 ) ஓர் இந்திய கிரிக்கெட் வீரர். இவர்  இந்தியன் பிரீமியர் லீக் தொடரில்,ரஞ்சிக் கோப்பைக்காக, டெல்லி கேப்பிடல்ஸ் அணியில்  விளையாடுகிறார். சர்ஃபராஸ் 2014 மற்றும் 2016 ஆம் ஆண்டுகளில் 19 வயதிற்கு உட்பட்டோர்க்கான கிரிக்கெட் உலகக் கோப்பையில் இந்தியாவைப் பிரதிநிதித்துவப்படுத்தினார். அவர் ஒரு ஆக்ரோஷமான வலது கை துடப்பாட்டாக்காரர், ஒரு பகுதி நேர சுழற்பந்து வீச்சாளர் மற்றும் அவ்வப்போது இலக்குக் கவனிப்பாளர்( விக்கெட் கீப்பர்) ஆவார்.

பிப்ரவரி 15, 2024 அன்று ராஜ்கோட்டில் உள்ள நிரஞ்சன் ஷா மைதானத்தில் இங்கிலாந்து மற்றும் இந்தியா இடையேயான 3வது டெஸ்ட் போட்டியின் போது, அவர் தனது முதல் டெஸ்ட் போட்டியில் அறிமுகமானார். அவர் அறிமுக ஆட்டத்திலேயே தனது முதல் அரை சதத்தை அடித்தார். ,

## மேற்கோள்கள்

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1997 பிறப்புகள்
பகுப்பு:இந்திய முஸ்லிம்கள்
பகுப்பு:இந்தியத் தேர்வுத் துடுப்பாட்டக்காரர்கள்
அன்னபூர்ணா மிசுரா

**அன்னபூர்ணா மிசுரா** (*Annapurna Mishra*) கிழக்கு தில்லி மாநகராட்சியின் முதல் நகரத்தந்தையாக இருந்தவர் ஆவார். 2012இல் நடந்த நகராட்சித் தேர்தலுக்குப் பிறகு புது தில்லியில் மூன்று புதிய உள்ளாட்சி அமைப்புகள் உருவாக்கப்பட்ட பிறகு நகரத்தந்தைப் பதவியை முதன்முதலில் வகித்தவர். இவர் பாரதிய ஜனதா கட்சியின் உறுப்பினராகக் கிழக்கு தில்லியில் உள்ள சோனியா விகார் பகுதியைப் பிரதிநிதித்துவப்படுத்துகிறார்.

## பணி
மிசுரா 'மரம் நடும் இயக்கத்தை' தொடங்கி ஒரு லட்சம் மரக்கன்றுகளை நடவும் திட்டமிட்டார். குற்றப்பத்திரிகை தாக்கல் செய்யப்பட்ட ஊழியர்களின் பட்டியலைக் கொண்டு வருமாறு அதிகாரிகளுக்கு அவர் அறிவுறுத்தியுள்ளார், இதனால் முக்கியமான பதவிகளில் இடுகையிடப்படுவதில்லை. சூன் மாதம், இவர் 'டெங்கு, மலேரியா தடுப்பு மாதத்தை' அனுசரிக்க ஏற்பாடு செய்தார், சொத்து வரி வசூலிப்பதற்கான முகாம்களை ஏற்பாடு செய்த முதல் மாநகரத் தந்தை ஆவார்.  இவரின் மகன் ஆர்வலர் கபில் மிசுரா ஆம் ஆத்மி கட்சியின் முக்கிய உறுப்பினராகவும், காரவல் நகர் சட்டமன்ற உறுப்பினரும் ஆவார். இவர் 17 ஆகத்து 2019 அன்று பாரதிய ஜனதா கட்சியில் இணைந்தார். இவருக்கு மூன்று மகள்கள் உள்ளனர். இவரது இளைய மகள் தேவசேனா மிசுரா ஒரு சுயாதீன எழுத்தாளர் மற்றும் தகவல் தொழில்நுட்பத் தலைவர் ஆவார்.

## மேற்கோள்கள்

பகுப்பு:கிழக்கு தில்லி மாவட்டம்
பகுப்பு:வாழும் மக்கள்
பகுப்பு:தில்லி அரசியல்வாதிகள்
அபிலாசா குப்தா

**அபிலாசா குப்தா நந்தி** (*Abhilasha Gupta*) இந்தியாவின் உத்தரப் பிரதேச மாநிலம் பிரயாக்ராஜை சேர்ந்த அரசியல்வாதி ஆவார். 2012-2023 வரை அலகாபாத் மாநகராட்சி தந்தையாக இருந்தார்.

அபிலாசா 7 சூலை 2012 அன்று மாநகரத் தந்தையாகத் தேர்ந்தெடுக்கப்பட்டார். இந்தப் பதவிக்குத் தேர்ந்தெடுக்கப்பட்ட இளம் நபர் இவரானார். 2012 மாநகராட்சித் தேர்தலில், இவர் 69,000 வாக்குகள் வித்தியாசத்தில் தனது நெருங்கிய போட்டியாளரான பாஜகவின் கமலா சிங்கை தோற்கடித்தார். இவர் நந்த கோபால் நந்தியை மணந்தார்.

2012ஆம் ஆண்டு உள்ளாட்சி அமைப்புத் தேர்தலில் மாதிரி நடத்தை விதிகளை மீறியதாகக் கூறப்படும் வழக்கில் இவர் 14 பிப்ரவரி 2014 அன்று கைது செய்யப்பட்டார். பகுஜன் சமாஜ் கட்சியில் இணைந்திருந்த அபிலாசா மற்றும் இவரின் கணவர் நந்த கோபால் நந்தி ஆகியோர் 2012ஆம் ஆண்டு உள்ளாட்சி அமைப்புத் தேர்தல்களில் நடத்தை விதிகளை மீறியதாகக் கூறப்படும் வழக்கில் கட்சி விரோத நடவடிக்கைகளுக்காக மார்ச், 2014-இல் கட்சியிலிருந்தும் நீக்கப்பட்டனர்.

இவர் தனது கணவர் நந்த கோபால் நந்தியுடன் சனவரி 2017-இல் பாஜகவில் சேர்ந்தார்.

மீண்டும் 2017-இல நடைபெற்ற மாநகரத் தேர்தலில் குப்தா தனது பதவியைத் தக்கவைக்க, தனது நெருங்கிய போட்டியாளரான சமாஜ்வாதி கட்சியின் வினோத் துபேயை 63,000 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
அரிகாந்த் அலுவாலியா

**அரிகாந்த் அலுவாலியா** (*Harikant Ahluwalia*) உத்தரப் பிரதேசத்தைச் சேர்ந்த இந்திய அரசியல்வாதி ஆவார். அரிகாந்த் பாரதிய ஜனதா கட்சியினைச் சார்ந்தவர். இவர் சமீபத்திய மீரட் மாநகராட்சி தேர்தலில் பாரதிய ஜனதா கட்சியின் வேட்பாளராகப் போட்டியிட்டு மீரட்டின் மாநகரத் தந்தையாகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
சுமன் பாலா (பாஜக)

**சுமன் பாலா** (*Suman Bala*) ஓர் அரியானாவைச் சார்ந்த இந்திய அரசியல்வாதி ஆவார். இவர் பரீதாபாது மாநகராட்சி தந்தையாக 2017 முதல் 2022 வரை பணியாற்றினார். இவர் பாரதிய ஜனதா கட்சியினைச் சேர்ந்தவர். சுமன் பரிதாபாத் மாநகராட்சியின் மூன்றாவது பெண் மாநகரத் தந்தை ஆவார்.

## இதனையும் காண்க
* பரீதாபாது

## மேற்கோள்கள்

பகுப்பு:வாழும் மக்கள்
பகுப்பு:அரியானா அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
சோகினி கோஷ்

**சோகினி கோஷ்** ( *Shohini Ghosh* ) என்பவர் இந்திய பேராசிரியர், கட்டுரையாளர், இயக்குநர் ஆவார். இவர் ஜாமியா மில்லியா இஸ்லாமியா பல்கலைக்கழகத்தில் உள்ள ஏ.ஜே.கே மாஸ் கம்யூனிகேஷன் ரிசர்ச் சென்டரில் சஜ்ஜாத் ஜாஹீர் ஊடகப் பேராசிரியராக உள்ளார். இவர் பரவலர் பண்பாடு குறித்த கட்டுரையாளர் மற்றும் ஆவணப்படப் படைபாளியும் ஆவார். மினசோட்டா பல்கலைக்கழகத்தில் 2007 ஆம் ஆண்டு இவர் கொடுத்த ஒரு நேர்காணலில், இவர் தனது வாழ்க்கை மற்றும் பணி குறித்த தகவல்களை வழங்கினார்.

## ஆரம்ப வாழ்க்கையும்  கல்வியும்
சோகினி கோஷ் எம். சி. ஆர். சி. மற்றும் கோர்னெல் பல்கலைக்கழகத்தில் முதுகலைப் பட்டங்களைப் பெற்றார். மேலும் 1990 முதல் 1996 வரை கோர்னெல் பல்கரைக்கழகத்தில் வருகை தரும் பேராசிரியராக இருந்தார். இவர் சிகாகோ பல்கலைக்கழகத்தில் சில காலம் தன் காலத்தை செலவிட்டார். மேலும் 1990 களில் பாலியல், பண்பாடு மற்றும் சமூகம் பற்றிய பல்வேறு நிகழ்ச்சிகளின் ஒரு பகுதியாக கற்பித்தல் பணியில் ஈடுபட்டார்.

அந்த நேரத்தில் சோகினி கோஷ் தனது ஆவணப் படப் பணியைத் தொடங்கினார். மீடியாஸ்டார்ம் கலெக்டிவ் என்ற  பெண்கள் மட்டுமே அடங்கிய ஆவணப்படக் குழுவை இணைந்து நிறுவினார். இது 1992 இல் பெண் ஊடக வல்லுநர்களிடையேயான சிறந்த பணிக்காக சமேலி தேவி ஜெயின் விருதைப் பெற்றது. 1998 இல் இவர் சபீனா காடிஹோக்குடன் திரீ உமன் அண்ட் எ கேமரா படத்தில்  பணியாற்றினார்.

## அண்மைய படைப்புகள்
2002 ஆம் ஆண்டில், சோகினி கோஷ் தனது முதல் சுயாதீன ஆவணப்படமான டேல்ஸ் ஆஃப் தி நைட் ஃபேரிசைத் என்ற படத்தைத் தயாரித்தார். இது ஜீவிகா 2003 இல் சிறந்த திரைப்பட விருதைப் பெற்றது. மேலும் 13 நாடுகளில் காண்பிக்கப்பட்டது.

பாலினம், பெண்களுக்கு எதிரான வன்முறை மற்றும் இந்தியாவில் தணிக்கை பற்றிய பல கல்வி சார்ந்த கட்டுரைகளை சோகின் கோஷ் வெளியிட்டுள்ளார். இதில் "Censorship Myths and Imagined Harms" மற்றும் "Looking in Fascination and Horror, Sex Violence and Spectatorship in India" ஆகிய கட்டுரைகள் அடங்கும். ஆர்சனல் பல்ப் பிரஸ் மூலம் வெளியிடப்பட்ட ஃபயர் திரைப்படத்தின் மீதான இவரது மிக அண்மைய தனிக்கட்டுரையானது, இந்தத் துறையை வரையறுக்கும் திரைப்படத்தின் முதல் புத்தக நீள ஆய்வு நூல்களில் ஒன்றாக உள்ளது.

2021 ஆம் ஆண்டில், ஜான் கிரேசனின் சோதனைக் குறும்பட ஆவணப் படமான *சர்வதேச டான் கோரஸ் நாளில்* கலந்து கொண்டவர்களில் சோகின் கோசும் ஒருவர் ஆவார்.

## மேற்கோள்கள்

## வெளி இணைப்புகள்
* Her MCRC biography
* 

பகுப்பு:இந்தியப் பெண்ணியவாதிகள்
பகுப்பு:இந்தியப் பெண் திரைப்பட இயக்குநர்கள்
பகுப்பு:வாழும் மக்கள்
பகுப்பு:இந்திய ஆவணப்படத் தயாரிப்பாளர்கள்
ஆப்கானித்தான் துடுப்பாட்ட அணியின் இலங்கைச் சுற்றுப்பயணம், 2024

ஆப்கானித்தான் துடுப்பாட்ட அணி இலங்கையில் 2024 பெப்ரவரியில் சுற்றுப்பயணம் மேற்கொண்டு, ஒரு தேர்வுப் போட்டியிலும், மூன்று ஒருநாள் பன்னாட்டுப் போட்டிகளிலும், மூன்று பன்னாட்டு இருபது20 போட்டிகளிலும் விளையாடியது.

இரு அணிகளும் தமக்கிடையே விளையாடிய முதலாவது தேர்வுப் போட்டி இதுவாகும். இ20ப தொடர் 2024 ஐசிசி ஆண்கள் இ20 உலகக்கிண்ணத்திற்கான பயிற்சிப் போட்டியாக அமைந்தது.

## அணிகள்

## தேர்வுப் போட்டி

## ஒருநாள் தொடர்
### 1-ஆவது ஒருநாள்

### 2-ஆவது ஒருநாள்

### 3-ஆவது ஒருநாள்

## இ20ப தொடர்
### 1-ஆவது இ20ப

### 2-ஆவது இ20ப

### 3-ஆவது இ20ப

## மேற்கோள்கள்

## வெளி இணைப்புகள்
* Series home at ESPN Cricinfo

பகுப்பு:இலங்கையில் துடுப்பாட்டம்
பகுப்பு:ஆப்கானித்தானில் துடுப்பாட்டம்
பகுப்பு:2024இல் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
நெகோயிட்டு

**நெகோயிட்டு** (*Nekoite*) என்பது வெண்மை நிறத்திலுள்ள ஒரு சிலிக்கேட்டு வகை கனிமமாகும். Ca3Si6O15·7H2O என்ற மூலக்கூற்று வாய்பாட்டால் விவரிக்கப்படுகிறது. முச்சாய்வு கட்டமைப்பில் இக்கனிமம் காணப்படுகிறது. கால்சியம், சிலிக்கான், ஆக்சிசன் மற்றும் நீர் ஆகியவை நெகோயிட்டு கனிமத்தின் உட்கூறுகளாக உள்ளன. முதன்முதலில் 1956 ஆம் ஆண்டில் இது கண்டறியப்பட்டது.  உட்குடைவுப்பள்ளங்களையுடைய அடர்பாறைக்கல்லில் நெகோயிட்டு கனிமம் காணப்பட்டது. பன்னாட்டு கனிமவியல் நிறுவனம் நெகோயிட்டு கனிமத்தை Nk என்ற குறியீட்டால் அடையாளப்படுத்துகிறது.

## பெயர்க்காரணம்
ஓகெனைட்டு என்ற கனிமத்தின் பெயரிலிருந்து நெகோயிட்டு என்ற பெயர் வந்துள்ளது. முதலில் இது தவறாகக் கருதப்பட்டது.

## பண்புகள்
நெகோயிட்டு ஒளிஊடுருவக்கூடிய ஒரு படிகமாகும். முத்து வெள்ளை நிறத்தைக் கொண்டுள்ளதாக விவரிக்கப்படுகிறது. கண்ணாடி போன்ற பளபளப்பைக் கொண்டிருப்பதாகவும் கூறப்படுகிறது.

## மேற்கோள்கள்


பகுப்பு:கால்சியம் கனிமங்கள்
பகுப்பு:சிலிக்கேட்டு கனிமங்கள்
பகுப்பு:முச்சரிவச்சுக் கனிமங்கள்
பிரமிளா பாண்டே

**பிரமிளா பாண்டே** உத்தரப் பிரதேச மாநிலத்தைச் சேர்ந்த இந்திய அரசியல்வாதி ஆவார். இவர் கான்பூர் மாநகராட்சியின் மாநகரத் தந்தை ஆவார். இவர் சமாஜ்வாதி கட்சியின் போட்டியாளரான வந்தனா பாஜ்பாயினை விட 1.77 லட்சம் வாக்குகள் கூடுதலாகப் பெற்று வெற்றி பெற்றார்.

மாநகரத் தந்தை ஆவதற்கு முன்பு பிரமிளா பாஜகவின் துணைத் தலைவராக இருந்தார்.

## மேற்கோள்கள்

## வெளி இணைப்புகள்

* தேசிய தேர்தல் கண்காணிப்பு சுயவிவரம்

பகுப்பு:வாழும் மக்கள்
பகுப்பு:1956 பிறப்புகள்
காரங்கன்யார் ரீஜென்சி

கரங்கன்யார் ரீஜென்சி (ஜாவானீஸ்: ꦏꦫꦁꦲꦚꦂ) என்பது நடுச் சாவகம் இந்தோனேசிய மாகாணத்தில் உள்ள ஒரு ரீஜென்சி ஆகும்.இது 767.79 கிமீ2 பரப்பளவைக் கொண்டுள்ளது மற்றும் 2010 மக்கள் தொகை கணக்கெடுப்பின்படி 813,196 மக்கள் தொகையைக் கொண்டிருந்தது. இந்தோனேசியாவின் நடுச் சாவகம் தென்கிழக்கில் கரங்கன்யார் ரீஜென்சி அமைந்துள்ளது.கரங்கன்யார் ரீஜென்சி பதினேழு மாவட்டங்களை உள்ளடக்கியது (கெகாமடன்)

## மேற் சான்றுகள்

பகுப்பு:நடுச் சாவகம்
பகுப்பு:இந்தோனேசியா
கஞ்சார் பிரனோவோ

***கஞ்சார் பிரனோவோ*** ஒரு இந்தோனேசிய அரசியல்வாதி ஆவார், அவர் நடுச் சாவகம் ஆளுநராக 2013 மற்றும் 2023 க்கு இடையில் பணியாற்றினார்.அவர் தேசியவாத இந்தோனேசிய ஜனநாயக போராட்டக் கட்சியின் உறுப்பினர் ஆவார்.அவர் 2024 இந்தோனேசியக் குடியரசுத் தலைவர் தேர்தல் போட்டியிடுகிறார். அவர் ஒரு இடதுசாரி ஜனரஞ்சகவாதி என்று வர்ணிக்கப்படுகிறார்
## தனிப்பட்ட வாழ்க்கை
கஞ்சர் பிரணோவோ 1968 ஆம் ஆண்டு அக்டோபர் 28 ஆம் தேதி கஞ்சர் சுங்கோவோவாகப் பிறந்தார், கரங்கன்யாரின் லாவு மலையின் சரிவில் உள்ள ஒரு கிராமத்தில் ஒரு குடும்பத்தின் ஆறு குழந்தைகளில் ஐந்தாவது மகனாக எஸ். பமுத்ஜி பிரமுதி வீர்யோ (1930-2017) என்ற போலீஸ் அதிகாரிக்கு மகனாகப் பிறந்தார்.

கஞ்சர் 25 செப்டம்பர் 1999 அன்று அக்மத் முசோதிக் மற்றும் அஸ்துதி சுப்ரியாதியின் மகளான சிதி அதிகோ சுப்ரியாந்தியை மணந்தார்.அவர்கள் முதன்முதலில் 1994 இல் கட்ஜா மடா பல்கலைக்கழகத்தில் குலியா கெர்ஜா நியாதா (அதாவது மாணவர் படிப்பு சேவை; KKN) போது ஒரே குழுவில் நியமிக்கப்பட்டபோது சந்தித்தனர்.

## மேற்கோள்கள்

பகுப்பு:இந்தோனேசிய அரசியல்வாதிகள்
பகுப்பு:1968 பிறப்புகள்
பகுப்பு:இந்தோனேசியா பல்கலைக்கழக முன்னாள் மாணவர்கள்
பகுப்பு:கட்ஜா மடா பல்கலைக்கழக முன்னாள் மாணவர்கள்
பகுப்பு:இந்தோனேசிய ஜனநாயகக் கட்சி போராட்ட அரசியல்வாதிகள்
சீரியம் பாசுபைடு

**சீரியம் பாசுபைடு** (*Cerium phosphide*) என்பது CeP என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். சீரியம் தனிமத்தின் அறியப்பட்ட பாசுபைடு சேர்மங்களில் இதுவும் ஒன்றாகும். ஐதரசன் வாயுவின் முன்னிலையில் சீரியம்(IV) ஆக்சைடுடன் பாசுபீனை சேர்த்து 1300 பாகை செல்சியசு வெப்பநிலைக்கு சூடுபடுத்தி வினைபுரியச் செய்தால் சீரியம் பாசுபைடு உருவாகும். அல்லது சோடியம் பாசுபைடையும் சீரியம்(III) குளோரைடு சேர்மத்தையும் சேர்த்து 700~800 பாகை செல்சியசு வெப்பநிலைக்கு சூடுபடுத்தி வினைபுரியச் செய்தாலும் சீரியம் பாசுபைடு உருவாகும். 900 ° செல்சியசு வெப்பநிலைக்கு மேல் காற்றில் ஒற்றைச்சரிவச்சு கட்டமைப்பிலான சீரியம் பாசுபேட்டாக (CePO4) ஆக்சிசனேற்றம் செய்யப்படுகிறது. சீரியம் பாசுபைடு குவார்ட்சு உருக்குக் கலனில் அயோடினுடன் வினைபுரிந்து CeSiP3 சேர்மம் உருவாகிறது.  
 
## மேற்கோள்கள்

## வெளி இணைப்புகள்

* 

பகுப்பு:சீரியம்(III) சேர்மங்கள்
பகுப்பு:பாசுபைடுகள்
பைஜ் ஹோவர்ட்

**பைஜ் டல்லாஸ் ஹோவர்ட்**  ஒரு அமெரிக்க நடிகை. ஹோவர்ட் திரைப்படத் தயாரிப்பாளர் ரான் ஹோவர்ட் மற்றும் எழுத்தாளர் செரில் ஹோவர்ட் ஆகியோருக்கு பிறந்தார்.

## ஆரம்ப வாழ்க்கை மற்றும் கல்வி
பைஜ் டல்லாஸ் ஹோவர்ட் லாஸ் ஏஞ்சல்ஸ், கலிபோர்னியாவில், எழுத்தாளர் செரில் ஹோவர்ட் மற்றும் நடிகர்-இயக்குநர் ரான் ஹோவர்ட் ஆகியோருக்குப் பிறந்தார். அவளுக்கு இரண்டு சகோதரிகள் உள்ளனர்; ஜோஸ்லின் மற்றும் பிரைஸ் மற்றும் ரீட் என்ற சகோதரர். அவரின் தந்தை மூலம், பிரைஸ் நடிகர்கள் ரான்ஸ் ஹோவர்ட் மற்றும் ஜீன் ஸ்பீகில் ஹோவர்டின் பேத்தி ஆவார்.

ஹோவர்ட் நியூயார்க் பல்கலைக்கழகத்தின் டிஷ் ஸ்கூல் ஆஃப் ஆர்ட்ஸில் பயின்றார்.

## தொழில்
நியூயார்க் நகரத்தில் உள்ள வைன்யார்ட் திரையரங்கில் ஹோவர்ட் தனது தொழில்முறை மேடையில் அறிமுகமானார், டினா லாண்டவ் இயக்கிய ஜேஎம் பாரியின் *மேரி ரோஸ்* நாடகத்தில் தலைப்புக் கதாபாத்திரத்தில் நடித்தார்.

*மீடியம்* மற்றும் *90210 ஆகிய* தொலைக்காட்சி நிகழ்ச்சிகளில் விருந்தினராக நடித்த பிறகு, ஹோவர்ட் 2009 ஆம் ஆண்டு நகைச்சுவை *அட்வென்ச்சர்லேண்டில்* சூ ஓ'மல்லி என்ற திரைப்படத்தில் அறிமுகமானார். பின்னர் அவர் *ஸ்டாக்டாக் என்ற* வலைத் தொடரில் முக்கியக் கதாபாத்திரத்தில் நடித்தார், மேலும் இண்டி நகைச்சுவையான *விர்ஜின் அலெக்சாண்டர்* மற்றும் *சீஸ்கேக் கேசரோல்* மற்றும் மால்கம் மெக்டொவலுக்கு ஜோடியாக *தி எம்ப்ளாயர்* என்ற உளவியல் த்ரில்லரில் நடித்தார். 2013 ஆம் ஆண்டு லாஸ் ஏஞ்சல்ஸ் திரைப்பட விருதுகளில் *தி எம்ப்ளாயர்* படத்தில் நடித்ததற்காக ஹோவர்ட் சிறந்த துணை நடிகைக்கான விருதை வென்றார்.

## திரைப்படவியல்

## குறிப்புகள்

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்க நாடக நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
நியூயார்க் பல்கலைக்கழகம்

**நியூயார்க் பல்கலைக்கழகம்** என்பது நியூயார்க் நகரில் உள்ள ஒரு தனியார் ஆராய்ச்சி பல்கலைக்கழகம் ஆகும். நியூயார்க் மாநில சட்டமன்றத்தால் 1831 இல் சாசனம் செய்யப்பட்டது, NYU 1832 இல் ஆல்பர்ட் கலாட்டின் தலைமையிலான நியூ யார்க்கர்களின் குழுவால் சிட்டி ஹால் அருகே ஒரு மதச்சார்பற்ற அனைத்து ஆண் நிறுவனமாக நிறுவப்பட்டது. உலகியல் கல்வி. பல்கலைக்கழகம் 1833 இல் வாஷிங்டன் சதுக்க பூங்காவைச் சுற்றியுள்ள கிரீன்விச் கிராமத்திற்கு  இடம்பெயர்ந்தது. அப்போதிருந்து, பல்கலைக்கழகம் புரூக்ளினின் மெட்ரோடெக் மையத்தில் ஒரு பொறியியல் பள்ளியையும், மன்ஹாட்டன் முழுவதும் பட்டதாரி பள்ளிகளையும் சேர்த்தது. 2019 ஆம் ஆண்டில் 26,733 இளங்கலை மாணவர்கள் மற்றும் 25,115 பட்டதாரி மாணவர்கள் உட்பட மொத்தம் 51,848 பதிவுசெய்யப்பட்ட மாணவர்களுடன், நியூயார்க் பல்கலைக்கழகம் அமெரிக்காவின் மிகப்பெரிய தனியார் பல்கலைக்கழகமாக மாறியுள்ளது.  இது நாட்டில் அதிகம் பயன்படுத்தப்படும் பள்ளிகளில் ஒன்றாகும் மற்றும் சேர்க்கை தேர்ந்தெடுக்கப்பட்டதாகக் கருதப்படுகிறது.

நியூயார்க் நகரத்தில் உள்ள பிரதான வளாகம் கலை மற்றும் அறிவியல் கல்லூரி, கலாட்டின் பள்ளி, ஸ்டெய்ன்ஹார்ட் பள்ளி, ஸ்டெர்ன் ஸ்கூல் ஆஃப் பிசினஸ், டாண்டன் ஸ்கூல் ஆஃப் இன்ஜினியரிங் மற்றும் டிஷ் ஸ்கூல் ஆஃப் ஆர்ட்ஸ் உட்பட பத்து இளங்கலைப் பள்ளிகளாக ஒழுங்கமைக்கப்பட்டுள்ளது. 15 பட்டதாரி பள்ளிகளில் கிராஸ்மேன் ஸ்கூல் ஆஃப் மெடிசின், ஸ்கூல் ஆஃப் லா, வாக்னர் கிராஜுவேட் ஸ்கூல் ஆஃப் பப்ளிக் சர்வீஸ், ஸ்கூல் ஆஃப் புரொபஷனல் ஸ்டடீஸ், சில்வர் ஸ்கூல் ஆஃப் சோஷியல் வொர்க் மற்றும் ரோரி மேயர்ஸ் ஸ்கூல் ஆஃப் நர்சிங் ஆகியவை அடங்கும். பல்கலைக்கழகத்தின் உள் கல்வி மையங்களில் கோரன்ட் கணித அறிவியல் மையம் அடங்கும். 

நியூயார்க் பல்கலைக்கழகம்என்பது உலகளாவிய பல்கலைக்கழக அமைப்பாகும். ஐக்கிய அரபு எமிரேட்ஸில் அபுதாபி (நகரம்) மற்றும் சீனாவில் சாங்காய் ஆகிய இடங்களில் பட்டம் வழங்கும் வளாகங்கள் மற்றும் அக்ரா, பெர்லின், புவெனஸ் அயர்ஸ், புளோரன்சு, லண்டன், லாஸ் ஏஞ்சல்ஸ், மாட்ரிட், பாரிசு, ப்ராக், சிட்னி, டெல் அவிவ், மற்றும் வாஷிங்டன், DC ஆகியவற்றில் கல்வி கற்றல் மையங்கள் உள்ளன. கடந்த கால மற்றும் தற்போதைய ஆசிரியர்கள் மற்றும் முன்னாள் மாணவர்கள் 39 நோபல் பரிசு பெற்றவர்கள், 8 டூரிங் விருது வென்றவர்கள், 5 பீல்ட்ஸ் மெடல்ஸ்டுகள், 31 மேக்ஆர்தர் ஃபெலோஸ், 26 புலிட்சர் பரிசு வென்றவர்கள், 3 நாட்டு தலைவர்கள், 5 அமெரிக்க கவர்னர்கள், 12 அமெரிக்க செனட்டர்கள், 58 அமெரிக்க பிரதிநிதிகள் சபை உறுப்பினர்கள்.

## மேற்கோள்கள்

பகுப்பு:ஐக்கிய அமெரிக்கப் பல்கலைக்கழகங்கள்
பகுப்பு:Coordinates on Wikidata
பகுப்பு:இலத்தீன் வார்த்தைகளைக் கொண்ட கட்டுரைகள்
பகுப்பு:நியூயார்க் நகரம்
மலேசியாவின் ஏழாவது மக்களவை, 1986–1990

**மலேசியாவின் ஏழாவது மக்களவை 1986–1990** (மலாய்: *Parlimen Malaysia Ketujuh (1986–1990)* அல்லது *Parlimen Malaysia ke-7*; ஆங்கிலம்: *7th Parliament of Malaysia (1986–1990)* என்பது மலேசியக் கூட்டமைப்பின் ஏழாவது மக்களவை ஆகும். 

7-ஆவது மக்களவையின் முதல் கூட்டத் தொடர் 6 அக்டோபர் 1986-இல் நடைபெற்றது.

## பொது

1986-ஆம் ஆண்டு மலேசிய பொதுத்தேர்தல் (*1986 Malaysian General Election*) நடைபெற்ற பின்னர் ஏழாவது மக்களவை கூடியது. 

மக்களவை தலைவராக முகமது சாகிர் இசுமாயில் தலைமை தாங்கினார். துணை மக்களவைத் தலைவர் டி.பி. விஜேந்திரன் (23 பிப்ரவரி 1990 வரையில்); முகமது அமீன் தாவூத்; மற்றும் ஓங் தீ கீயாட் பொறுப்பு ஏற்றார்கள். எதிர்க்கட்சிகளின் தலைவராக லிம் கிட் சியாங் பொறுப்பு ஏற்றார்.  

இந்த மக்களவையில் முன்னாள் பிரதமர் மகாதீர் முகமது அவர்களின் தலைமையிலான பாரிசான் நேசனல் கூட்டணி; அதிக இடங்களைப் பெற்று ஆளும் கூட்டணியாக ஆட்சி அமைத்தது.

## மக்களவை அமைப்பு (1982–1986)

1986-ஆம் ஆண்டு மலேசிய பொதுத்தேர்தலில் 177 இடங்களுக்கு 431 வேட்பாளர்கள் போட்டியிட்டனர். அந்தத் தேர்தலில் மலேசியக் கூட்டணி 148 இடங்களைப் பெற்று ஆட்சியை அமைத்தது. எதிர்க்கட்சியினர் 29 இடங்களைப் பெற்றனர்.

## மேற்கோள்கள்

## மேலும் காண்க
* மலேசியாவின் அமைச்சரவைகள் பட்டியல்
* மலேசிய அரசியல் கட்சிகள்

## வெளி இணைப்புகள்
* Abdullah, Z. G., Adnan, H. N., & Lee, K. H. (1997). *Malaysia, tokoh dulu dan kini = Malaysian personalities, past and present*. Kuala Lumpur, Malaysia: Penerbit Universiti Malaya.
* Chin, U.-H. (1996). *Chinese politics in Sarawak: A study of the Sarawak United People's Party*. Kuala Lumpur: Oxford University Press.
* Faisal, S. H. (2012). *Domination and Contestation: Muslim Bumiputera Politics in Sarawak*. Institute of Southeast Asian Studies.
* Surohanjaya Pilehanraya Malaysia. (1965). *Penyata pilehanraya-pilehanraya umum parlimen (Dewan Ra'ayat) dan dewan-dewan negeri, tahun 1964 bagi negeri-negeri Tanah Melayu*. Kuala Lumpur: Jabatan Chetak Kerajaan.

பகுப்பு:மலேசியாவில் தேர்தல்கள்
பகுப்பு:மலேசியாவில் அரசியல் 
பகுப்பு:மலேசிய நாடாளுமன்றம்
வெண்டைப் பொரியல்

**வெண்டைப் பொரியல்** ( **ஒக்ரா பொரியல்**, **வெண்டி பொரியல்**, **வெண்டி கறி** அல்லது **பர்வான் வெண்டி** என்றும் அழைக்கப்படுகிறது) என்பது வெண்டைக்காயை சம அளவில் வெட்டி, வாணலியில் கிளறி-வறுத்து தயாரிக்கப்படும் ஒரு உணவு ஆகும்.  கரம் மசாலா மற்றும் உள்நாட்டில் கிடைக்கும் பிற மசாலாப் பொருட்கள் சேர்த்த மசாலா கலவையைப் பயன்படுத்தி இவ்வுணவுப் பொருள் தயாரிக்கப்படுகிறது.

இந்த உணவுப் பொரும் சிறிதளவே எண்ணெய் விட்டு கிளறியோ, வதக்கியோ தயாரிக்கப்படும். வெண்டை வறுவலுக்கும் இதற்கும் முகுந்த வேறுபாடு காணப்படும், வறுவல் நீண்ட நேரமாக வாணலியில் வறுத்து தயாரிக்கப்படும் ஒன்றாகும்

வேகவைத்த சோறு மற்றும் பருப்புடன் அல்லது  சப்பாத்தியுடன் சாப்பிடும் தொடு உணவாகவும் இதை பரிமாறி உண்ணலாம்.

## தயாரிப்பு முறை
சாப்பிடத் தேவையான அளவு வெண்டைக்காய்களை சம அளவில் வெட்டி ஈரம் முழுவதும் காய்ந்த பின்னர், வாணலியில் தேவையான அளவு எண்ணெய் ஊற்றி, அது காய்ந்ததும் கடுகு, உளுந்து போட்டு பின்னர் பெரிய அல்லது  சின்ன வெங்காயம் சேர்த்து நன்றாக வதக்க வேண்டும். 

இவையெல்லாம் பொன்னிறமாக வந்த பின்னர் வெட்டி வைத்துள்ள வெண்டைக்காயை உப்பு மிளகாய்த்தூள் சேர்த்து வதக்க வேண்டும். அதோடு தேவையான கரம் மசாலா அல்லது கறி மசாலாக்கள் சேர்த்து வேகும் வரையில் வதக்கினால், இந்த வெண்டைப் பொரியல் தயாரித்துவிடலாம்.

## வெளி இணைப்புகள்

* அடைத்து வைத்த வெண்டை செய்முறை
* பர்வான் பிந்தி
* வறுத்த வெண்டி அல்லது ஓக்ரா   
* வெண்டி பொரியலில் கலோரிகள் 
பகுப்பு:இந்திய உணவுகள்
பகுப்பு:உணவு
அரபு மற்றும் பாரசீக ஆராய்ச்சி நிறுவனம், இராசத்தான்

**மவுலானா அபுல் கலாம் ஆசாத் அரபு மற்றும் பாரசீக ஆராய்ச்சி நிறுவனம் (MAPRI)** என்பது இந்தியாவின் ராஜஸ்தானில் உள்ள டோங் மாவட்டத்தில் அரபு மற்றும் பாரசீக மொழிகளைப்பற்றிய ஆய்வுகளை ஊக்குவிக்கும் மற்றும் மேம்படுத்தும் வகையில் ராசத்தான் அரசாங்கத்தால் 1978 ஆம் ஆண்டில் நிறுவப்பட்ட ஒரு இந்திய மொழி ஆராயச்சி நிறுவனமாகும்,  ராஜஸ்தானில் கண்டறியப்பட்ட பாரசீக மற்றும் அரபு மொழி கையெழுத்துப் பிரதிகளைப் பாதுகாப்பதையும் பேணுவதையும் நோக்கமாகக் கொண்டுள்ளது.

2002 ஆம் ஆண்டில் தொடங்கப்பட்ட இதன் கலைக்கூடத்தில் அரபு மற்றும் பாரசீக மொழிகளில் எழுதப்பட்ட  கையெழுத்து பிரதிகள், பழங்கால புகைப்படங்கள் மற்றும் தபால்தலைகள் ஆகியவைகளோடு கையால் எழுதப்பட்ட ஒரு மிகப் பெரிய குர்ஆன் பிரதியும்  மற்றும் சில வரலாற்று கையெழுத்துப் பிரதிகளும் காட்சிக்கு வைக்கப்பட்டுள்ளன.

## சிறப்புகள்
வரலாறு, கிழக்கியல், இஸ்லாமிய ஆய்வுகள், சூஃபிசம், உருது, அரபு மற்றும் பாரசீக இலக்கியங்கள், பட்டியல்கள், மருந்துகள், சுயசரிதைகள், இடைக்கால வரலாறு, சுதந்திரத்தின் அடிப்படையிலான இலக்கியம், கையெழுத்து, தத்துவம் மற்றும் இலக்கியம் பற்றிய 064 கையெழுத்துப் பிரதிகள் மற்றும் 133 அரிய புத்தகங்களின் தொகுப்பு  இந்நிறுவனத்தின்  வசம் உள்ளது குறிப்பிடத்தக்கது.

இராஜஸ்தான் அரசின் கலை மற்றும் கலாச்சாரத் துறையின் கீழ் இயங்ககிவரும் இந்த ஆராய்ச்சி மையம் அரபு, பாரசீகம் மட்டுமல்லாது சமஸ்கிருதம், உருது போன்ற பிற மொழியில் உள்ள கையெழுத்துப்பிரதிகளையும் பராமரித்து வருகிறது. தொடக்கத்தில் அரபு மற்றும் பாரசீக ஆராய்ச்சி நிறுவனம் என்ற பெயரில் இயங்கி வந்த இந்நிறுவனம் மவுலானா அபுல் கலாம் ஆசாத் அரபு மற்றும் பாரசீக ஆராய்ச்சி நிறுவனம் என பெயர் மாற்றம் செய்யப்பட்டுள்ளது.

## மேற்கோள்கள்

* மௌலானா அபுல் கலாம் ஆசாத் அரபு மற்றும் பாரசீக ஆராய்ச்சி நிறுவனம் ராஜஸ்தான், டோங்க்
பகுப்பு:இராசசுத்தானிலுள்ள அருங்காட்சியகங்கள்
பகுப்பு:இந்திய ஆவணக் காப்பகங்கள்
நா மே க ரெ வி மகளிர் கல்லூரி

**நா.மே.க.ரெ.வி மகளிர் கல்லூரி**(NMKRV College for Women), என்பது கர்நாடக மாநிலம் பெங்களூரில் உள்ள ஜெயநகரில் 1973 ஆம் ஆண்டு நிறுவப்பட்ட ஒரு மகளிர் பொது பட்டக் கல்லூரியாகும். பெங்களூர் பல்கலைக்கழகத்துடன் இணைக்கப்பட்டுள்ள  இக்கல்லூரியில் கலை, அறிவியல் மற்றும் வணிகப்பிரிவுகளில்பல்வேறு இளங்கலை மற்றும் முதுகலை படிப்புகள் பயிற்றுவிக்கப்படுகிறது. சமீபத்திலிருந்து முனைவர் பட்ட ஆராய்ச்சி படிப்புகளும் பயிற்றுவிக்கப்படுகிறது. 

**திருமதி நாகரத்தினம்மா மேதா கஸ்தூரிரங்க ரெட்டியின்** நினைவாகவே இக்கல்லூரிக்கு இப்பெயர் வைக்கப்பட்டுள்ளது. ராஷ்ட்ரீய வித்யாலயா கல்வி நிறுவனம் என்ற தொண்டு நிறுவனம் மூலம் நிர்வகிக்கப்படும் இக்கல்லூரி, 2005 ஆம் ஆண்டில் தன்னாட்சி அந்தஸ்தையும் பெற்றுள்ளது.

## துறைகள்

### அறிவியல் பிரிவு

* இயற்பியல்
* வேதியியல்
* கணிதம்
* தாவரவியல்
* விலங்கியல்
* மின்னணுவியல்
* உயிரி தொழில்நுட்பவியல்
* கணினி அறிவியல்

### கலை மற்றும் வணிகப்பிரிவு

* கன்னடம்
* ஆங்கிலம்
* வரலாறு
* அரசியல் அறிவியல்
* சமூகவியல்
* பொருளாதாரம்
* உளவியல்
* இதழியல்
* வியாபார நிர்வாகம்
* வர்த்தகம்

## அங்கீகாரம்
பல்கலைக்கழக மானியக் குழுவால் (UGC) அங்கீகரிக்கப்பட்டுள்ள இக்கல்லூரி தேசிய மதிப்பீடு மற்றும் தரச்சான்று அவையினால் மதிப்பீடு செய்யப்பட்டு தரமளிக்கப்பட்டுள்ளது.

2010 ஆம் ஆண்டில் பல்கலைக்கழக மானியக் குழுவால் இக்கல்லூரியானது , "சிறப்பு சாத்தியக்கூறுள்ள கல்லூரி"  என விருதளிக்கப்பட்டுள்ளது.

## மேற்கோள்கள்

பகுப்பு:கர்நாடகப் பல்கலைக்கழகங்களும் கல்லூரிகளும்
கோல்கார் கட்சி

**கோல்கார் கட்சி** அல்லது **கோலோங்கான் கரியா கட்சி** (ஆங்கிலம்: *Golkar*; (*Party of Functional Groups*); இந்தோனேசியம்: *Partai Golongan Karya* (**Golkar**) என்பது இந்தோனேசியாவில் உள்ள ஓர் அரசியல் கட்சியாகும். இந்தோனேசிய வரலாற்றில் மிகப் பழைமையான கட்சியாக அறியப்படுகிறது.

இந்தக் கட்சி 1964-இல் கோலோங்கான் காரியா செக்பர் கோல்கார் கட்சியின் *(Sekretariat Bersama Golongan Karya, Sekber Golkar)* இணைக் கட்சியாகக நிறுவப்பட்டது. மேலும் 1971-இல் தேசியத் தேர்தல்களில் கோல்கார் (கோலோங்கான் காரியா) என்ற பெயரில் முதல் முறையாக பங்கேற்றது.

கோல்கார் கட்சி 1971 முதல் 1999 வரை அதிபர் சுகார்த்தோ தலைமையில் ஆட்சியில் இருந்தது. 

## தலைவர்கள்

* பிரிக். ஜெனரல் ஜுஹார்டோனோ (1964–1969)
*மேஜர். ஜெனரல் சுப்ராப்தோ சுகோவதி (1969–1973)
*மேஜர். ஜெனரல் அமிர் முர்டோனோ (1973–1983)
*லெப்டினன்ட். ஜெனரல் சுதர்மோனோ](1983–1988)
*லெப்டினன்ட். ஜெனரல் வஹோனோ(1988–1993)
* ஹார்மோகோ (1993–1998)
* அக்பர் தண்ட்ஜங் (1998–2004)
* ஜூசுஃப் கல்லா (2004–2009)
* அபுரிசல் பக்ரி  (2009–2014)
**அபுரிசல் பக்ரி மற்றும் அகுங் லக்சோனோ (2014–2016) இடையே சர்ச்சைக்குரியது*
*செட்யா நோவாண்டோ (2016–2017)
*ஏர்லாங்கா ஹார்டார்டோ (2017–தற்போது)

## தேர்தல் முடிவுகள்
### சட்டமன்ற தேர்தல் முடிவுகள்

### குடியரசுத் தலைவர் தேர்தல்

## மேற் சான்றுகள்

பகுப்பு:இந்தோனேசியாவில் அரசியல் கட்சிகள்
பகுப்பு:இந்தோனேசியா
டென் மொழி

**டென் மொழி**  (சீனத்தில் **யாங்குவாங்** என்றும் அழைக்கப்படுகிறது) என்பது தெற்கு குய்சோவில் உள்ள பிங்டாங் மற்றும் ஹுயிஷூய் மாவட்டங்களில் பேசப்படும் காம்-சுய் மொழியாகும். இது யாங்குவாங் மக்களால் பேசப்படுகிறது. யாங்குவாங் மொத்தம் 71 எழுத்துக்களைக் கொண்டுள்ளது, இதில் இரண்டாம் நிலை உச்சரிப்புகளும் அடங்கும். இந்த மொத்தம் உள்ள 71 எழுத்துகளில், 9 உயிரெழுத்துக்கள் மற்றும் 8 கோடாக்கள் உள்ளன. போ (1997:138-139) யாங்குவாங்கின் மூன்று முக்கிய பேச்சுவழக்குகளைப் பட்டியலிடுகிறார்: ஹெடாங், ஹெக்ஸி மற்றும்  ஹுஷுய்.

## வரலாறு
"யாங்குவாங்" என்பது மிங் வம்சத்தின் பதிவான *துஷி ஃபங்யு ஜியாவோவில்* குறிப்பிடப்பட்டுள்ளது. அதன் படி, "சிஜோவின் மேன் மக்கள் யாங்குவாங், கெலாவ், முயாவோ (முலாவ்), மற்றும் மியாவோசி (மியாவோசி)". யாங்குவாங் மக்கள் தங்களை ai11 raːu11 என்று அழைத்தனர். ஹுய்சுய் கவுண்டியின் யாங்குவாங், க்ஸியோ மாவட்டம்  மற்றும் க்ஸிகுங் சங்கமோ மக்கள் தங்களை ai11 thən35 (போ 1997) என்று அழைத்தனர்.

## ஒலியியல்
யாங்குவாங் மொத்தம் 71 எழுத்துக்களைக் கொண்டுள்ளது, இதில் இரண்டாம் நிலை உச்சரிப்புகளும் அடங்கும். இந்த மொத்தம் உள்ள 71 எழுத்துகளில், 9 உயிரெழுத்துக்கள் மற்றும் 8 கோடாக்கள் உள்ளன. இந்த உயிர் எழுத்துக்கள் மற்ற கோடாக்களுடன் சேர்ந்து மற்ற எழுத்துக்கள் உருவாகின்றன. பத்தாவது உயிர் எழுத்து ஒன்றும் உள்ளது, அது எதனுடனும் சேராத எழுத்து.

## பேச்சுவழக்குகள்
போ (1997:138-139) யாங்குவாங்கின் மூன்று முக்கிய பேச்சுவழக்குகளைப் பட்டியலிடுகிறார்.

* **ஹெடாங்**: 15,000க்கும் மேற்பட்ட மக்களால் பேசப்படுகிறது, அவர்களில் 10,000 பேர் தினசரி மொழியைப் பயன்படுத்துகின்றனர். இது பிங்டாங் கவுண்டியில் உள்ள கபு மற்றும் ஜெமி நகரங்களில் பிங்டாங் ஆற்றின் கிழக்கே பேசப்படுகிறது. அதே போல் மேற்கு துஷான் கவுண்டியின் சில பகுதிகளிலும் பேசப்படுகிறது. அவற்றின் சுயச்சொல் *ai1 raːu1* ஆகும். போ (1997) அதிகம் படித்த பிரதிநிதி பேச்சுவழக்கு இதுதான்.
* **ஹெக்ஸி**: சுமார் 10,000 மக்கள்தொகையில் 2,000 பேர் பேசுபவர்கள். இது ஜெமி டவுன்ஷிப், பிங்டாங் கவுண்டி (லியுடோங்பா மற்றும் ஜியாகிங் கிராமங்களில்) மற்றும் அண்டை பகுதிகளில் உள்ள பிங்டாங் நதிக்கு மேற்கே பேசப்படுகிறது.
* **ஹுஷுய்**: சுமார் 2,000-3,000 மக்கள்தொகையில் வயதானவர்களால் மட்டுமே பேசப்படுகிறது. நடுத்தர வயதினரும் இளையவர்களும் ஹுஷுய் வகை மொழி பேசுவதில்லை. இது ஹுஷுய் கவுண்டியில் பேசப்படுகிறது. இது யஓஷொ கிராமத்தைச் சுற்றி பேசப்படுகிறது, ஆனால் யஓஷொயில் இல்லை. இது மிகவும் மாறுபட்ட பேச்சுவழக்கு. அவர்களின் சுயச்சொல் *ai1 thən2* . அவர்களின் முன்னோர்கள் 1800களில் லியுடோங்பாலிருந்து இடம்பெயர்ந்ததாக கூறப்படுகிறது.

## உசாத்துணை

பகுப்பு:சீன மொழிகள்
மகந்த் தர்சன் தாஸ் மகிளா கல்லூரி

**மகந்த் தர்சன் தாஸ் மகிளா கல்லூரி (Mahant Darshan Das Mahila College)**  என்பது இந்தியாவின் பிகார் மாநிலத்தில் முசாபர்பூர் மாவட்டதில் 1946 ஆம் ஆண்டில் நிறுவப்பட்ட மகளிருக்காக இயங்கும் கல்வியியல் மற்றும் இளங்கலைக் கல்லூரியாகும்.  பாபாசாகேப் பீம்ராவ் அம்பேத்கர் பீகார் பல்கலைக்கழகத்தின் கீழ் இணைக்கப்பட்டுள்ள இக்கல்லூரி, பெண் மாணவர்களை மட்டுமே சேர்த்துக் கொண்டு பயிற்றுவிக்கிறது. கலை, கல்வி, அறிவியல், வணிகம், பொருளாதாரம் ஆகிய பிரிவுகளில் இளங்கலை, முதுகலை மற்றும் முனைவர் பட்டங்கள் பயிற்றுவிக்கப்படுகிறது.

## வரலாறு
இக்கல்லூரி 15 ஆகஸ்ட் 1946 அன்று சாப்மேன் பெண்கள் உயர்நிலைப் பள்ளிக்கு அருகில்  பெண்களுக்கு கல்வி கற்பதுடன் வேலை வாய்ப்புகளை உருவாக்கும் நோக்கத்துடன் நிறுவப்பட்டுள்ளது.

### நிறுவனர்கள்

* ராய் பகதூர் ஸ்ரீ நாராயண் மஹதா
* ராய் பகதூர் உமா சங்கர் பி.டி.
* ஸ்ரீ ஹரிசதன் பாதுரி
* டாக்டர் ஜேகே சர்க்கார்
* ராய் பகதூர் வீரேஷ்வர் சட்டர்ஜி
* ஸ்ரீ அதுலானந்த் சென்
* ஸ்ரீ மகேஷ் பி.டி. சிங்
* மஹந்த் தர்ஷன் தாஸ்

## அங்கீகாரம்
தேசிய ஆசிரியர் கல்விக் குழுமத்தால் அங்கீகரிக்கப்பட்டுள்ள இக்கல்லூரியில் கல்வியியல் படிப்புகளோடு பல்வேறு பட்டயப்படிப்புகளும் மாணவர்களுக்கு பயிற்றுவிக்கப்படுகிறது. மேலும் தேசிய மதிப்பீடு மற்றும் தரச்சான்று அவையால் 'பி' தரமளிக்கப்பட்டு அங்கீகரிக்கப்பட்டுள்ளது.

## துறைகள்

### கல்வியியல் பிரிவு
இளங்கலைக் கல்வி

### அறிவியல் பிரிவு

* தாவரவியல்
* வேதியியல்
* கணிதம்
* இயற்பியல்
* விலங்கியல்

### கலைப்பிரிவு

* பெங்காலி
* பொருளாதாரம்
* ஆங்கிலம்
* இந்தி
* வரலாறு
* தத்துவம்
* அரசியல் அறிவியல்
* சமஸ்கிருதம்
* உருது

### வணிக மேலாண்மை

* இளங்கலை வணிக மேலாண்மை (பிபிஏ)
* இளங்கலை கணினி அறிவியல்(பிசிஏ)

இவற்றோடு முதுகலை மற்றும் முனைவர் பட்டங்களும் இக்கல்லூரியில் உள்ளது.

## குறிப்பிடத்தக்க முன்னாள் மாணவர்கள்
நுதன் தாக்கூர் - லக்னோவைச் சேர்ந்த அரசியல் மற்றும் சமூக ஆர்வலர்

## மேற்கோள்கள்

பகுப்பு:பீகாரில் கல்வி
கல்வி நிறுவனக் கட்டிடக்கலை

**கல்வி நிறுவனக் கட்டிடக்கலை, பள்ளிக் கட்டிடக்கலை** அல்லது **பள்ளிக் கட்டிட வடிவமைப்பு** (Educational architecture) என்பது பள்ளிகள் மற்றும் பல்கலைக்கழகங்கள் போன்ற கல்வி நிறுவனங்களின் வடிவமைப்பிற்காக கட்டிடக் கலைஞர் மற்றும் பிறரைப் பயிற்சி செய்யும் ஒரு துறையாகும். கட்டிடத்தின் வடிவமைப்பானது, மாணவர்களின் கற்றல் அனுபவத்தைக் கணிசமாக தாக்கத்தினை ஏற்படுத்தும்.  கூடுதலாக, பள்ளிகள் என்பது போக்குவரத்து, வேலைவாய்ப்பு மற்றும் சமூக நடவடிக்கைகளின் முக்கிய ஆதாரங்களாக இருப்பதால், பள்ளிக் கட்டிடங்கள் பெரும்பாலும் சுற்றுப்புறங்களில் அல்லது சமூகங்களின் ஆதாரமாகச் செயல்படுகின்றன.   ஒரு பள்ளியின் வீழ்ச்சி உள்ளூர் சமூகங்களில் குறிப்பிடத்தக்க தாக்கத்தை ஏற்படுத்தும்.

கல்வி நிறுவனக் கட்டிடக்கலையானது பெரும்பாலும் வகுப்பறைகள் மற்றும் மையப்படுத்தப்பட்ட கழிவறைகள் மற்றும் பிற நோக்கத்திற்காகக் கட்டமைக்கப்பட்ட அம்சங்கள் போன்ற பள்ளிகளுக்குத் தேவையான தனித்துவமான கட்டடக்கலை தேர்வுகளுடன் வடிவமைக்கப்பட்டுள்ளது. பள்ளிகள் மூடப்பட்டால், கட்டிடங்களை மீண்டும் உருவாக்குவது கடினம். உதாரணமாக, 2013 சிகாகோவில் 50 பள்ளி கட்டிடங்கள் மூடப்பட்டன. 2023 ஆண்டிலும் புதிய வாடகைதாரர்களை அடையாளம் கண்டு பயன்படுத்துவதில் அரசாங்கத்திற்குச் சிக்கல் உள்ளது. 

உலகின் பல்வேறு பகுதிகளும் பல்வேறு நாடுகளும் கல்வி நிறுவனங்களுடன் தொடர்புடைய தத்துவங்களில் குறிப்பிடத்தக்க மாற்றங்களைச் சந்தித்துள்ளன. அரசாங்கங்களின் முதலீட்டுப் போக்குகள் மற்றும் கல்வித் தத்துவத்தில் பெரிய மாற்றங்களால் தாக்கம் ஏற்பட்டுள்ளன.

## வாய்ப்பு
thumb|400x400px| ராயல் அரிவியல் கல்லூரி அகாதமி கட்டிடக்கலை (இம்பீரியல் காலேஜ் லண்டன்)
கல்வி கற்பதனையே முதன்மையான நோக்கமாகக் கொண்டிருக்கும் கட்டிடங்கள் குறித்து இது குறிப்பிடுகிறது. உதாரணம்:பள்ளிக்கூடம். 

கல்விக் கட்டிடக்கலையின் இருப்பிற்கான எடுத்துக்காட்டுகள்

* வகுப்பறைகளுக்குப் பதிலாக கற்கும் இடங்கள், 
* உட்புறச் சூழலுக்கான தரங்களைப் பயன்படுத்துதல். 

கல்விச் செயல்முறையின் மறுவடிவமைப்பான கல்விக் கட்டமைப்பின் எடுத்துக்காட்டுகள்

* வடிவமைப்புப் படிப்புகள்
* மெய்நிகர் கற்றல் சூழலின் வளர்ச்சி. 

## மேற்கோள்கள்

பகுப்பு:கல்விச் சூழல்
பூசன் பாரா

**பூசன் பாரா** (*Bhushan Bara*) ஒரு இந்திய அரசியல்வாதி ஆவார், இவர் இந்திய தேசிய காங்கிரசு கட்சியைச் சேர்ந்தவர் ஆவார், இவர் 2019 ஆம் ஆண்டு சார்க்கண்டு மாவட்டத்தில் தெற்கு சோட்டாநாகபுரி பகுதியில் உள்ள சிம்டேகா தொகுதியில் போட்டியிட்டு சார்க்கண்டு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:ஜார்க்கண்டின் அரசியல்
மாணவர்-ஆசிரியர் விகிதம்

[thumb| [ஒன்றாரியோ|ஒன்றாரியோவின், ரயர்சன் பல்கலைக்கழகத்தில் மாணவர்-ஆசிரிய விகிதம்.]]
**மாணவர்-ஆசிரியர் விகிதம்** அல்லது **மாணவர்-பேராசிரியர் விகிதம்** (Student–teacher ratio) என்பது பள்ளி அல்லது பல்கலைக்கழகத்தில் சேரும் மாணவர்களின் எண்ணிக்கைக்கும் கல்வி நிறுவனத்தில் உள்ள ஆசிரியர்களின் எண்ணிக்கைக்கும் உள்ள விகிதம் ஆகும். எடுத்துக்காட்டாக, 10:1 என்ற மாணவர்-ஆசிரியர் விகிதம் ஒவ்வொரு ஆசிரியருக்கும் 10 மாணவர்கள் இருப்பதைக் குறிக்கிறது. சில சமயங்களில் ஆசிரியர்-மாணவர் விகிதம் என்றும் பயன்படுத்தப்படுகிறது .

இந்த விகிதம் பெரும்பாலும் வகுப்பு அளவுக்கான நிகராளியாகப் பயன்படுத்தப்படுகிறது, இருப்பினும் பல்வேறு காரணிகள் மாணவர்-ஆசிரியர் விகிதத்தில் (மற்றும் நேர்மாறாகவும்) வகுப்பு அளவு மாறுபடுவதற்கு வழிவகுக்கும்.  பெரும்பாலான சந்தர்ப்பங்களில், மாணவர்-ஆசிரியர் விகிதம் சராசரி வகுப்பு அளவை விட கணிசமாகக் குறைவாக இருக்கும். 

பிற நாடுகளுடன் ஒப்பிடுகையில் வளர்ந்த நாடுகளில் மாணவர்-ஆசிரியர் விகிதங்கள் பரவலாக வேறுபடுகின்றன.  ஆரம்பக் கல்வியில், பொருளியல் கூட்டுறவு மற்றும் வளர்ச்சிக்கான அமைப்பின் (OECD) உறுப்பினர்களிடையே சராசரி மாணவர்-ஆசிரியர் விகிதம் 16க்குக் கீழே உள்ளது, ஆனால் பிரேசிலில் 40 முதலாகவும் மெக்சிகோவில் 28 வரையிலாகவும் அங்கேரி மற்றும் லக்சம்பர்க்கில் 11 ஆகவும் உள்ளது. 

## மேலும் பார்க்கவும்

* வகுப்பு அளவு
* வகுப்பறை

## மேற்கோள் நூல்கள்

*  

## மேற்கோள்கள்


## வெளி இணைப்புகள்

* யுனெஸ்கோ இன்ஸ்டிடியூட் ஆஃப் ஸ்டாடிஸ்டிக்ஸ் (தோராயமாக 175 நாடுகளுக்கான வயதுக் குழுவின் அடிப்படையில் ஆசிரியர்-மாணவர் விகிதத் தகவல்)
* classsizematters.org இலிருந்து வகுப்பு அளவு பற்றிய உண்மைத் தாள்கள்
பகுப்பு:கல்விச் சூழல்
பகுப்பு:கல்விச் சிக்கல்கள்
திசுகோரிசுட்டே

**திசுகோரிசுட்டே** (தாவரவியல் வகைப்பாடு: *Dyschoriste*) என்பது பூக்கும் தாவர வகையின் கீழ் அமைந்துள்ள, தாவரப் பேரினங்களில் ஒன்றாகும். இது முண்மூலிகைக் குடும்பம் (*Acanthaceae*) என்ற தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, Nees என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1832  ஆம் ஆண்டு எனத் தெரிவிக்கிறது. இப்பேரினம், பன்னாட்டு அறிஞரால் ஏற்றுக் கொள்ளப்பட்டு, அறிவிக்கப்பட்ட தாவரப்பேரினம் ஆகும். இப்பேரினத்தின் இயற்கை வாழ்விடப் பரவலிடம் என்பது, பூமியின் வெப்ப வலயம், அயன அயல் மண்டலம் பகுதிகளில் இருக்கிறது.

## இப்பேரினத்தின் இனங்கள்
கியூ தாவரவியல் ஆய்வகம், இப்பேரினத்தின் இனங்களாக, 98  இனங்களை மட்டுமே, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.

# Dyschoriste albiflora 
# Dyschoriste angusta 
# Dyschoriste angustifolia 
# Dyschoriste axillaris 
# Dyschoriste bayatensis 
# Dyschoriste bayensis 
# Dyschoriste boliviana 
# Dyschoriste burchellii 
# Dyschoriste capitata 
# Dyschoriste capricornis 
# Dyschoriste celebica 
# Dyschoriste ciliata 
# Dyschoriste cinerascens 
# Dyschoriste clarkei 
# Dyschoriste costata 
# Dyschoriste crenulata 
# Dyschoriste cubensis 
# Dyschoriste cunenensis 
# Dyschoriste dalyi 
# Dyschoriste decumbens 
# Dyschoriste diffusa 
# Dyschoriste ecuadoriana 
# Dyschoriste erythrorhiza 
# Dyschoriste eulinae 
# Dyschoriste geniculata 
# Dyschoriste gracilicaulis 
# Dyschoriste gracilis 
# Dyschoriste greenmanii 
# Dyschoriste heudelotiana 
# Dyschoriste hildebrandtii 
# Dyschoriste hirsuta 
# Dyschoriste hirsutissima 
# Dyschoriste hispidula 
# Dyschoriste humilis 
# Dyschoriste humistrata 
# Dyschoriste hygrophiloides 
# Dyschoriste jaliscensis 
# Dyschoriste keniensis 
# Dyschoriste kitongaensis 
# Dyschoriste lavandulacea 
# Dyschoriste linearis 
# Dyschoriste lycioides 
# Dyschoriste madagascariensis 
# Dyschoriste madurensis 
# Dyschoriste maranhonis 
# Dyschoriste mcvaughii 
# Dyschoriste microphylla 
# Dyschoriste miskatensis 
# Dyschoriste multicaulis 
# Dyschoriste mutica 
# Dyschoriste nagchana 
# Dyschoriste novogaliciana 
# Dyschoriste nummulifolia 
# Dyschoriste nyassica 
# Dyschoriste oblongifolia 
# Dyschoriste oligosperma 
# Dyschoriste ovata 
# Dyschoriste parvula 
# Dyschoriste pilifera 
# Dyschoriste pinetorum 
# Dyschoriste poliodes 
# Dyschoriste principis 
# Dyschoriste pringlei 
# Dyschoriste prostrata 
# Dyschoriste pseuderecta 
# Dyschoriste pulegium 
# Dyschoriste purpusii 
# Dyschoriste quadrangularis 
# Dyschoriste quitensis 
# Dyschoriste radicans 
# Dyschoriste repens 

## மேற்கோள்கள்

## இதையும் காணவும்
* மூலிகைப் பட்டியல் (தமிழ்நாடு)

## வெளியிணைப்புகள்

பகுப்பு:முண்மூலிகைக் குடும்பப் பேரினங்கள்
சுஷ்மா சிங்

**சுஷ்மா சிங்** (*Sushma Singh*) ஒரு இந்திய ஆட்சிப்பணி அதிகாரி மற்றும் இந்தியாவின் ஐந்தாவது தலைமை தகவல் ஆணையர் ஆவார். இவர் தீபக் சந்துவுக்குப் பிறகு தலைமைத் தகவல் ஆணையராக நியமிக்கப்பட்ட இரண்டாவது பெண்மணி ஆனார்.

## தொழில் வாழ்க்கை
இவர் சார்க்கண்டு பிரிவைச் சார்ந்த மேநாள் இந்திய ஆட்சிப்பணி அலுவலர் ஆவார். இவர் இந்தியக் குடிமைப் பணிகளிலிருந்து பணி நிறைவின் காரணமாக 2009 ஆம் ஆண்டு மே 31 ஆம் நாள் ஓய்வு பெற்றார். இவர் இந்திய அரசின் பல்வேறு செயலகப்பதவிகளிலும் சேவையாற்றியுள்ளார். இவர் இந்தியத்தகவல் மற்றும் ஒளிபரப்பு அமைச்சகத்தின் செயலராகவும் இந்தியப் பஞ்சாயத்து ராஜ் அமைச்சகத்தின் செயலராகவும் சேவையாற்றினார். இவர் செப்டம்பர் 23,2009 இல் மத்திய தகவல் ஆணையத்தின் இந்தியத் தகவல் ஆணையரானார்.
## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய ஆட்சிப் பணி அலுவலர்கள்
பகுப்பு:வாழும் மக்கள்
கீதா இளங்கோவன்

**கீதா இளங்கோவன்** (*Geeta Ilangovan*) என்பவர் தமிழ்நாட்டின் திருப்பூரைச் சேர்ந்த ஒரு பெண்ணியச் செயற்பாட்டாளரும் எழுத்தாளரும் ஆவணப்பட இயக்குநரும் ஆவார். கீதா இளங்கோவன் சமூக, பாலின அடிப்படையிலான பிரச்சினைகளைப் பற்றிப் பேசும் குறும்படங்களையும் ஆவணத் திரைப்படங்களையும் உருவாக்குவதிலும் நூல்களை எழுதுவதிலும் ஈடுபடும் ஒரு படைப்பாளி ஆவார்.

## கல்வி
கீதா இளங்கோவன் கோயம்புத்தூர் பூ. சா. கோ. கலை அறிவியல் கல்லூரியில் ஊட்டச்சத்து அறிவியலில் பட்டம் பெற்றார். இங்கு இவர் தன் வருங்கால கணவரை சந்தித்தார். பின்னர்,  தனது குடும்பத்தினரின் எதிர்ப்பையும் மீறி மதுரை காமராசர் பல்கலைக்கழகத்தில் இதழியலில் முதுகலை பட்டப் படிப்பினை முடித்தார்.

பின்னர், கீதா இளங்கோவன் இ. கு. ப. தே நடத்திய இந்திய தகவல் சேவை தேர்வுக்கு பத்திரிகை முதுகலை பட்டதாரிக்கான பணிக்கு விண்ணப்பித்தார். 1998-இல், அகில இந்திய அளவில் இரண்டாம் இடத்தைப் பெற்றார். சென்னை சாஸ்திரி பவனில் உள்ள ஒன்றிய பத்திரிக்கைத் தகவல் அலுவலகத்தில் ஊடகத் தகவல் அலுவலராகப் பணியாற்றுகிறார்.

## தொழில்

### திரைப்பட உருவாக்கம்
மனநலம் பாதிக்கப்பட்ட குழந்தைகளைப் பற்றிய கீதா இளங்கோவனின் முதல் குறும்படமான *லிட்டில் ஸ்பேஸ்* (2007) எஸ். சி. ஏ. ஆர். எப்  இந்தியா விருதைப் பெற்றது. 2014-இல், சென்னை மகளிர் சர்வதேச திரைப்பட விழாவில் இரண்டாவது சிறந்த ஆவணப்படமாக தேர்வானது. கீதா இளங்கோவனின் 2010-ஆம் *அஃறிணைகள்* (2010) படமானது கண்ணியமான வேலைவாய்ப்பைப் பெற திருநங்கைகள் நடத்தும் போராட்டத்தைப் பற்றிக் கூறுகிறது. இவர் 2018-ஆம் ஆண்டில், மாதவிடாய் தொடர்பான கட்டுக்கதைகள், பிரச்சினைகள் மற்றும் சாதி பாகுபாடுகள் தொடர்பாக குழந்தைகளுக்கான மூன்று திரைப்படங்களை உருவாக்கினார். 2012-இல் *மாதவிடாய்* என்ற ஆவணப் படத்தை உருவாக்கினார். இது நல்ல வரவேற்பைப் பெற்றது. 2014-இல் *நம்பிக்கை மனுசிகள்* என்ற குறும்படத்தை முகநூலில் வெளியிட்டார். இது தசைச்சிதைவு நோயால் பாதிக்கப்பட்ட வானவன் மாதேவி, இயல் இசை வல்லபி என்ற இரு சகோதரிகளின் தன்னம்பிக்கை மிக்க வாழ்வை விளக்குவதாக இருந்தது. 2024-இல் *என்ன கூந்தலுக்கு* என்ற பத்து நிமிட குறும்படத்தை இயக்கியுள்ளார். இந்தக் குறும்படம் பல விருதுகளை வென்றுள்ளது. இதை மகளிர் தினத்தை முன்னிட்டு, 2025 மார்ச் 8 அன்று யூடியூபில் வெளியிட்டுள்ளனர். இக்குறும்படம் பெண்களுக்குத் தங்கள் உடலுக்கு உரிமை உள்ளதா என்பதைக் கேள்விக்குரிய வகையில்  நகைச்சுவையான முறையில் உருவாக்கப்பட்ட படமாக உள்ளது.

### எழுத்தாக்கங்கள்
கீதா இளங்கோவன் முதன்மையாக புனைகதை அல்லாதவற்றை எழுதுகிறார். இவர் பெண் ஊராட்சித் தலைவர்கள் பற்றி அவள் விகடனில் எழுதிய கட்டுரை 2005-இல் பஞ்சாயத்து ராஜ் (இந்தியாவில் இருந்து பசி திட்டம்) பெண்களின் சிறந்த அறிக்கைக்காக சரோஜினி நாயுடு விருதையும் இந்திய ரூ. 200,000 பணப் பரிசையும் பெற்றது. இவரது கட்டுரைகள் *துப்பட்டா போடுங்க தோழி* என்ற பெயரில் ஹெர் ஸ்டோரிஸ் பப்ளிகேஷன்ஸ் பதிப்பகத்தால் வெளியிடப்பட்டது.

## மேற்கோள்கள்

## வெளி இணைப்புகள்
* https://www.youtube.com/watch?v=A_7vzvpyqZI(via youtube.com) 
* The Life Journey of Geetha Ilangovan | Vili விழி – Epihttps://www.youtube.com/watch?v=BiM5WF8cSiM(via youtube.com)

பகுப்பு:இந்தியப் பெண் ஊடகவியலாளர்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்தியப் பெண் திரைப்பட இயக்குநர்கள்
பகுப்பு:கோவை மக்கள்
பகுப்பு:வாழும் மக்கள்
பகுப்பு:1971 பிறப்புகள்
நந்தா ஜிச்கர்

**நந்தா ஜிச்கர்** (*Nanda Jichkar*)(பிறப்பு 1 பிப்ரவரி 1964) ஓர் இந்திய அரசியல்வாதி ஆவார்.

## பின்னணி
ஜிச்கர் நாக்பூரில் உள்ள கர்னல் பாக்கில் ஒரு நடுத்தர குடும்பத்தில் 1 பிப்ரவரி 1964 அன்று பிறந்தார். இவர் முதுநிலை அறிவியல் மற்றும் ஆய்வியல் நிறைஞர் பட்டத்தினை புள்ளியியல் துறையில் நாக்பூர் பல்கலைக்கழகத்தில் பெற்றார். ஜிக்சர் கணினி அறிவியலில் முதுநிலைப் பட்டயப் படிப்பையும் பயின்றுள்ளார். மேலும் இளங்கலை கல்வியியல் மற்றும் முதுகலை உளவியல் பட்டமும் பெற்றுள்ளார்.

## வகித்த பதவிகள்
நாக்பூர் மாநகராட்சியில் பாரதிய ஜனதா கட்சியின் சார்பில் இரண்டு முறை நகர்மன்ற உறுப்பினராக இருந்த ஜிச்கர், பாரதிய ஜனதா கட்சியின் நாக்பூர் மகளிர் பிரிவின் தலைவராக இரண்டு முறை பணியாற்றினார். இவர் மார்ச் 2017 முதல் நவம்பர் 2019 வரை நாக்பூர் மாநகராட்சியின் மாநகரத் தந்தையாகப் பணியாற்றினார். இவர் நாக்பூர் பல்கலைக்கழகத்தில் பெண்கள் ஆய்வுகள் மற்றும் மேம்பாட்டு மையத்தின் உறுப்பினராக இருந்தார். இவர் மகாராட்டிர மாநில மாநகரத் தந்தை குழுவின் துணைத் தலைவராகவும் உள்ளார். ஜிச்கர் காலநிலை நடவடிக்கைக்கான மாநகரத் தந்தைகளின் உலகளாவிய உடன்படிக்கையில் குழு உறுப்பினராகப் பணியாற்றினார். மைக்கேல் ப்ளூம்பெர்க் இக்குழுவின் தலைவராகச் செயல்பட்டார். இவர் தற்போது நிலைத்தன்மைக்கான உள்ளூர் அரசாங்கங்களின் தெற்காசியாவிற்கான பிராந்திய செயற்குழுவின் துணைத் தலைவராகவும் உள்ளார்.

*நேஷனல் ஜியோகிராபிக்* மூலம் உலகம் முழுவதும் உள்ள 25 பெண் தலைவர்களில் வரிசையில் ஜிச்கர் குறிப்பிடப்பட்டுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1964 பிறப்புகள்
ஜோதி கலானி

**ஜோதி கலானி** (*Jyoti Kalani*)(17 பிப்ரவரி 1951  - 18 ஏப்ரல் 2021) என்பவர் உல்காசு நகரைச் சேர்ந்த (இந்தியாவின் மும்பையின் புறநகர்ப் பகுதி) இந்திய அரசியல்வாதி ஆவார். இவரின் கணவர் பதவியில் இல்லாலிருந்தபோதும் சிறையிலிருந்த போதும், இவர் தனியாக அரசியலில் தனக்கான இடத்தினை வெளிப்படுத்தினார். இவர் அதிகாரமிக்க உல்காசுநகர் மாநகர் குழுவின் தலைவர் (மாநகரத்தந்தை) ஆனார். பின்னர், இவரும் பல மிரட்டல்களையும் அவதூறான குற்றச்சாட்டுகளையும் எதிர்கொண்டார்.

கலானி 18 ஏப்ரல் 2021 அன்று தனது 70 வயதில் மாரடைப்பால் இறந்தார்.

## மேற்கோள்கள்

## வெளி இணைப்புகள்
* 

பகுப்பு:2021 இறப்புகள்
பகுப்பு:1951 பிறப்புகள்
பகுப்பு:மகாராட்டிர சட்டமன்ற பெண் உறுப்பினர்கள்
சுமன் சிருங்கி

**சுமன் சிருங்கி** (*Suman Shringi*) இந்திய அரசியல்வாதி ஆவார். இராசத்தானின் கோட்டா நகரின் முன்னாள் மாநகரத் தந்தையாக இருந்தவர் சுமன் சிருங்கி. இவர் பாரதிய ஜனதா கட்சியின் தேசியச் செயற்குழு உறுப்பினர் ஆவார். இவர் 2008-இல் கோட்டாவிலிருந்து இராசத்தான் சட்டப் பேரவைக்குத் தேர்தலில் போட்டியிட்டுத் தோல்வியடைந்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:ராஜஸ்தான் அரசியல்வாதிகள்
பெண்கள் பற்றிய ஆராய்ச்சிக்கான ஒலி மற்றும் படக் காப்பகம்

**பெண்கள்** **பற்றிய ஆராய்ச்சிக்கான ஒலி மற்றும் படக் காப்பகம்** (Sound and Picture Archives for Research on Women or **SPARROW**) என்பது மும்பையின் தகிசரில் அமைந்துள்ள இந்தியப் பெண்களின் வரலாற்றை பற்றிய ஒலி மற்றும் படக் காப்பகமாகும். 

இந்த ஆவணக் காப்பகத்தில் இந்தியாவின் பெண்களின் வரலாறு தொடர்பான அச்சு, காட்சி, புகைப்படம் மற்றும் திரைப்படப் பொருட்கள் சேகரிக்கப்பட்டுள்ளன.   1988 ஆம் ஆண்டு தமிழ் பெண்ணிய எழுத்தாளர் சி.எஸ்.லக்ஷ்மி (அம்பை) அவர்களால் நிறுவப்பட்ட இந்த காப்பகம், இந்தியாவின் பெண்களின் வரலாற்றின் மிகப்பெரிய காப்பகமாகும். 

இந்தக் காப்பகம் பெண்களைப் பற்றிய வாய்மொழி வரலாறு, தனிப்பட்ட ஆவணங்கள், பதிவு செய்யப்பட்ட பேச்சுகள், புகைப்படங்கள், சுவரொட்டிகள், பாடல்கள், கலைப் பணிகள் போன்றவற்றைச் சேகரிப்பதோடு பல்வேறு துறைகளில் மாற்றத்தின் முகவர்களாக விளங்கும் பெண்களைப் பற்றிய ஆவணப்படங்களையும் உருவாக்கி வருகிறது. 

## வரலாறு
இந்த பெண்கள் காப்பகத்தை ஒரு சாதாரண சேகரிப்பு மையமாக அமைக்காமல், துடிப்பான மற்றும் தகவல் தொடர்பு கொண்ட ஒரு காப்பகமாக உருவாக்கும் யோசனையை அடிப்படையாகக் கொண்டு நிறுவன அறங்காவலர் டாக்டர்.சி.எஸ்.லட்சுமி, டாக்டர் நீரா தேசாய் மற்றும் டாக்டர் மைத்ரேயி கிருஷ்ணராஜ் ஆகியோரால் இந்த காப்பகம் **<nowiki/>'குருவி**' என்ற புனைப்பெயரோடு 1988 ஆம் ஆண்டில் தொடங்கப்பட்டது. 

இதன் ஆரம்ப நான்கு ஆண்டுகளில் இந்தியா முழுவதும் சென்று ஆவணங்களையும் பிற சேகரிப்புகளையும் செய்ததோடு இவ்வமைப்பு இயங்குவதற்குத் தேவையான நிதியுதவிக்கும் இதன் நிறுவனர்கள் முயன்றுள்ளனர். இந்த அமைப்பு தொடங்கப்பட்டு 20 ஆண்டுகளுக்குப் பின்னரே பல்வேறு நிறுவனங்களின் நிதி ஆதரவோடு சொந்தக் கட்டடம் கட்டடம் கட்டி முடிக்கப்பட்டுள்ளது. 2008 ஆம் ஆண்டில் இந்த அமைப்பு தன் சொந்தக் கட்டடத்திற்கு மாறியுள்ளது. இது **கூடு** என்று அழைக்கப்படுகிறது.

## மேற்கோள்கள்

பகுப்பு:இந்திய ஆவணக் காப்பகங்கள்
பகுப்பு:ஆவணகவியல்
இரமேஷ் பிரசாத் யாதவ்

**இரமேஷ் பிரசாத் யாதவ்** (Ramesh Prasad Yadav) ஒரு இந்திய அரசியல்வாதி ஆவார். அவர் 1990 பீகார் சட்டமன்ற உறுப்பினராக ஜனதா தளத்தின் உறுப்பினராக கோடர்மாவிலிருந்து  பீகார் சட்டமன்றத்திற்கு தேர்ந்தெடுக்கப்பட்டார். யாதவ் 1995- ஆம் ஆண்டில் இதே தொகுதியிலிருந்து மீண்டும் ஒருமுறை பீகார் சட்டமன்றத்திலிருந்து தேர்ந்தெடுக்கப்பட்டார்.

## மேற்கோள்கள்
பகுப்பு:1998 இறப்புகள்
பகுப்பு:பீகார் அரசியல்வாதிகள்
பூர்ணிமா வர்மா

**பூர்ணிமா வர்மா** (*Purnima Verma*)(பிறப்பு 25 நவம்பர் 1960) ஓர் அரசியல் மற்றும் சமூக சேவகர் ஆவார். இவர் இந்திய மாநிலமான உத்தரப் பிரதேசத்தில் உள்ள மோகன்லால்கஞ்ச் மக்களவைத் தொகுதியிலிருந்து பாரதிய ஜனதா கட்சி வேட்பாளராக தேர்ந்தெடுக்கப்பட்ட நாடாளுமன்ற உறுப்பினர் ஆவார்.

## ஆரம்ப கால வாழ்க்கை
பூர்ணிமா நவம்பர் 25, 1960 அன்று கான்பூரில் (உத்தரப் பிரதேசம்) பிறந்தார். இவர் சிறீபால் வர்மாவை 10 மே 1973-இல் திருமணம் செய்து கொண்டார். இவருக்கு மூன்று மகன்களும் ஒரு மகளும் உள்ளனர்.

## கல்வி
பூர்ணிமா பரேலியில் உள்ள ரோகில்கண்டு பல்கலைக்கழகத்தில் படித்தவர். இவர் 1996-இல் 11வது மக்களவைக்கு உறுப்பினராகத் தேர்ந்தெடுக்கப்பட்டார்.

## ஆர்வங்கள் மற்றும் சமூக நடவடிக்கைகள்
பூர்ணிமா சமூக சேவை, பெண்கள் நலன், குழந்தைகள் மற்றும் இளைஞர் மேம்பாடு மற்றும் பெண்கள் மற்றும் குழந்தைகள் கல்வி ஆகியவற்றில் ஈடுபட்டுள்ளார். தொகுதியில் வளர்ச்சிப் பணிகள், அரசியல் செயல்பாடுகளில் பங்கேற்பதுடன் புத்தகங்கள் படிப்பதிலும், சமூக நிகழ்ச்சிகளில் பங்கேற்பதிலும் தனது நேரத்தைச் செலவிடுகிறார்

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1960 பிறப்புகள்
பகுப்பு:11வது மக்களவை உறுப்பினர்கள்
அலுமினியம் மூவசிட்டேட்டு

**அலுமினியம் மூவசிட்டேட்டு** (Aluminium triacetate) இயல்பாக **அலுமினியம் அசிட்டேட்டு**(aluminium acetate), என்பது  என்ற இயைபினைக் கொண்ட ஒரு வேதிச் சேர்மம் ஆகும். திட்ட வெப்ப அழுத்த நிலைகளில் இது நீரில் கரையக்கூடிய வெண்ணிறத் திண்மமாகத் தோன்றுகிறது. 200&nbsp;°செல்சியசு வெப்பநிலையில் இச்சேர்மம் சிதைவுறுகிறது. மூவசிட்டேட்டானது,கார ஐதராக்சைடுகள் / அசிட்டேட்டு உப்புகளின் கலவையாக நீராற்பகுக்கப்படுகிறது. மேலும்,வேதியியற் சமநிலையில் குறிப்பாக அசிட்டேடட்டு அயனிகளின் நீர்க்கரைசல்களில் பல்வேறு சேர்மங்கள் உடன் காணப்படுகின்றன; இவ்வாறான கலவையான நிலையில் உள்ள சேர்மத்திற்கே அலுமினியம் அசிட்டேட்டு என்ற பெயர் பொதுவாகப் பயன்படுத்தப்படுகிறது. 

இது அதன் அரிப்பு, துவர்ப்பு மற்றும் கிருமி நாசினிகள் பண்புகளுக்கான சிகிச்சைப் பயன்பாடுகளைக் கொண்டுள்ளது. மேலும், ப்யூரோவின் கரைசல் போன்ற ஒரு மருந்தாக,  இது செவியழற்சி நோய்த்தொற்றுகளுக்கு சிகிச்சையளிக்கப் பயன்படுகிறது.   பியூரோவின் கரைசல் தயாரிப்புகள் அமினோ அமிலங்களுடன் நீர்க்கப்பட்டு மாற்றியமைக்கப்பட்டு, வாயில் ஏற்படும் அஃப்தஸ் புண்கள் போன்ற நிலைமைகளுக்கு வாய் கொப்பளிக்கும் வகையில் பயன்படுத்த மிகவும் சுவையாக இருக்கும்.  கால்நடை மருத்துவத்தில், அலுமினியம் ட்ரைஅசெட்டேட்டின் துவர்ப்புத் தன்மை, கால்நடைகள் போன்ற குளம்புள்ள விலங்குகளில் மோர்டெல்லாரோ நோய்க்கு சிகிச்சையளிக்கப் பயன்படுகிறது. 

அலுமினியம் மூவசிட்டேட்டு அலிசரின்  போன்ற சாயங்களுடன் ஒரு சாயமூன்றியாகப் பயன்படுத்தப்படுகிறது. அலுமினியம் ஈரசிட்டேட்டு  அல்லது அலுமினியம் சல்பேசிடேட்  உடன் பருத்தி, மற்ற செல்லுலோசு இழைகள்,  மற்றும் பட்டு ஆகியவற்றுடன் பயன்படுத்தப்படுகிறது. இது பல்வேறு நிறங்களை உருவாக்க இரும்பு (II) அசிட்டேட்டுடன் இணைக்கப்பட்டுள்ளது. 

## மேற்கோள்கள்
பகுப்பு:அசிட்டேட்டுகள்
பகுப்பு:அலுமினியம் சேர்மங்கள்
பகுப்பு:Articles without KEGG source
பகுப்பு:Articles without EBI source
பகுப்பு:Articles without InChI source
பௌலா கோல்

**பௌலா டோரதி கோல்** (பிறப்பு ஏப்ரல் 5, 1968) ஒரு அமெரிக்க பாடகர்-பாடலாசிரியர் மற்றும் தயாரிப்பாளர்.

## ஆரம்ப கால வாழ்க்கை
கோல் மாசசூசெட்ஸின் ராக்போர்ட்டில் வளர்க்கப்பட்டார். அவரது தாயார், ஸ்டெபானி கோல், ஒரு கலப்பு ஊடக கலைஞர் மற்றும் ஒரு தொடக்கப் பள்ளி கலை ஆசிரியராக இருந்தார். மேலும் அவரின் தந்தை, ஜிம் கோல், சேலம் மாநிலக் கல்லூரியில் உயிரியல் மற்றும் சூழலியல் பேராசிரியராக இருந்தார், மேலும் அவர் *ஜானி ப்ரிட்கோ மற்றும் தி கனெக்டிகட் ஹை-டோன்ஸ்* இசைக்குழுவில் பாஸ் வாசித்தார். அவரது மூத்த சகோதரி ஐரீன் பியானோ வாசித்தார்.

அவர் ராக்போர்ட் உயர்நிலைப் பள்ளியில் பயின்றார், அங்கு அவர் *தெற்கு பசிபிக்* போன்ற பள்ளி நாடக தயாரிப்புகளில் நடித்தார். கோல் பின்னர் பாஸ்டனில் உள்ள பெர்க்லீ இசைக் கல்லூரியில் பயின்றார். அங்கு அவர் பாப் ஸ்டோலோஃப் உடன் ஜாஸ் பாடுதல் மற்றும் மேம்பாடு ஆகியவற்றைப் பயின்றார். அவர் ஓய்வறைகள் மற்றும் இரவு விடுதிகளில் பாடினார். பெர்க்லீயில் உள்ள ஒரு குழுவான *வோக்ஸ் ஒன்* இல் பாடினார். ஜாஸ் லேபிள் ஜிஆர்பி ரெக்கார்ட்ஸ் மூலம் அவருக்கு ஒரு ஒப்பந்தம் வழங்கப்பட்டது, ஆனால் அதை நிராகரிக்க முடிவு செய்தார்.

பெர்க்லீ பட்டம் பெற்ற பிறகு, அவர் சான் பிரான்சிஸ்கோவிற்குச் சென்று பணியாற்றத் தொடங்கினார். அவர் மூன்று தோழர்களுடன் வாழ்ந்தார் மற்றும் தனது வீட்டு ஸ்டுடியோவில் பாடல்களை எழுதினார். அது பின்னர் *வேர் ஹேவ் ஆல் தி கவ்பாய்ஸ் கான்?* மூலம் லேபிள் தலைவர் டெர்ரி எல்லிஸை கவர்ந்தார். அவர் 1992 இல் இமாகோ ரெக்கார்ட்ஸ்  உடன் கையெழுத்திட்டார்.

## வாழ்க்கை
பீட்டர் கேப்ரியல் இன் 1993-94 சீக்ரெட் வேர்ல்ட் டூரில் ஒரு பாடகராக கவனத்தை ஈர்த்த பிறகு, அவர் தனது முதல் ஆல்பமான *ஹார்பிங்கரை* வெளியிட்டார். இது வெளியிடப்பட்ட சிறிது நேரத்திலேயே  அதை வெளியிட்ட இமாகோ ரெக்கார்ட்ஸ் மூடப்பட்டதால், பெரிதாக முன்னிறுத்தப்படவில்லை. அவரது இரண்டாவது ஆல்பமான *திஸ் ஃபயர்* (1996), பில்போர்டு 200 ஆல்பம் தரவரிசையில் 20 வது இடத்தைப் பிடித்தது மற்றும் மூன்று கிராமி விருதுகளுக்கு பரிந்துரைக்கப்பட்ட " வேர் ஹேவ் ஆல் தி கவ்பாய்ஸ் கான்?" உலகளவில் பாராட்டைப் பெற்றது. 1997 இல் "ஐ டோன்ட் வாண்ட் டு வெயிட்" *டாசன்ஸ் க்ரீக்* என்ற தொலைக்காட்சி நிகழ்ச்சியின் பாடலாகப் பயன்படுத்தப்பட்டது. 1996 ஆம் ஆண்டு லிலித் ஃபேருக்கான முன்மாதிரி மினி-டூரில் கோல் இருந்தார், மேலும் 1997 மற்றும் 1998 ஆம் ஆண்டுகளிலும் பங்கேற்றார். அவர் 1998 இல் சிறந்த புதிய கலைஞருக்கான கிராமி விருதை வென்றார், மேலும் அதே ஆண்டில் "ஆண்டின் தயாரிப்பாளர்" விருதுக்கு பரிந்துரைக்கப்பட்ட முதல் பெண்மணி என்ற பெருமையையும் பெற்றார்.

அவரது மூன்றாவது ஆல்பமான, 1999 இன் *ஆமென்*, அவரது பல ரசிகர்களை அந்நியப்படுத்தியது. அவரது முந்தைய முயற்சியின் விற்பனையுடன் ஒப்பிடும்போது ஏமாற்றமாக அமைந்தது. அவர் *கரேஜ்* (2007) மற்றும் *இத்தாக்கா* (2010) உட்பட பல ஜாஸ்ஆல்பங்களை வெளியிட்டார், இது 1990களின் ஃபோக்-ராக் ஒலிக்கு அவர் திரும்புவதைக் குறித்தது. அவரது சமீபத்திய வெளியீடு *அமெரிக்க குயில்ட்* என்று பெயரிடப்பட்டது மற்றும் மே 2021 இல் வெளிவந்தது. கோலின் இசை சில சமயங்களில் பாலின நிலைப்பாடுகள், சுற்றுச்சூழல் பிரச்சினைகள், அமெரிக்காவில் அடிமைத்தனத்தின் வரலாறு, மற்றும் ஈராக் போர் போன்ற சமூகப் பிரச்சினைகளைக் குறிப்பிடுகிறது. ரெக்கார்டிங் மற்றும் நிகழ்ச்சியைத் தவிர, கோல் 2013 முதல் பெர்க்லீ இசைக் கல்லூரியில் ஆசிரியப் பணியிலும் பணியாற்றியுள்ளார்.

## மேற்கோள்கள்

பகுப்பு:கிராமி விருது வென்றவர்கள்
பகுப்பு:வாழும் மக்கள்
பகுப்பு:1968 பிறப்புகள்